पूरा देश जानना चाहता है कि गुजरात डेवलपमेंट मॉडल आखिर है क्या जिस पर पिछले एक दशक से चर्चा हो रही है. आखिर ऐसी कौन सी वजह है जिनके आधार पर देश ने ‘गुजरात डेवलपमेंट मॉडल’ की शुरुआत करने वाले गुजराती मुख्यमंत्री को देश का प्रधानमंत्री बना दिया. इसमें किसी को संदेह नहीं होना चाहिए कि प्रधानमंत्री नरेंद्र मोदी करिश्माई व्यक्तित्व और दृढ़ इच्छाशक्ति के धनी हैं. गुजरात में उनके द्वारा किया गया विकास एनडीए और भाजपा द्वारा पूरे देश का विकास मॉडल बना कर पेश किया गया. देश का आम नागरिक जो अपने दुःख, दर्द और बेरोजगारी से परेशान था, जिसे करप्शन और महंगाई खाए जा रही थी उसने सोचा की क्यों न गुजरात मॉडल वाले नेतृत्व के हाथ में देश की सत्ता सौंप दी जाए और फिर हुआ बिलकुल ऐसा ही. दो साल से नरेंद्र मोदी देश की सत्ता पर काबिज हैं और देश कितना बदला यह तो आप सभी जानते ही हैं.